พยายามไม่เฟค แอลลี่ มั่นใจสุดๆ จะคว้ามงกุฎมิสยูนิเวิร์ส (ชมคลิป)
ดูดีขึ้นพร้อมเกินร้อย แอลลี่ พิมบงกช จันทร์แก้ว มิสยูนิเวิร์สไทยแลนด์ Miss Universe Thailand 2014 เปิดตัวสวยเด่นในชุดครีเอทีฟไทย ชาโดว์ เพลย์ ออฟ สยาม (Shadow play of Siam) ได้แนวคิดมาจากมหรสพไทยโบราณ และชุดราตรีหวานซ่อนเซ็กซี่ ที่จะนำไปประกวดบนเวทีมิสยูนิเวิร์ส โดยมีการเปิดตัวไป ที่ชั้น 8 อาคารมาลีนนท์ ช่อง 3,แอลลี่มีหมัดเด็ดที่จะเอาชนะใจกรรมการมั้ย? แอลลี่จะทำทุกอย่างให้ดีที่สุด ทั้งเรื่องหุ่น การเดิน ทุกอย่างเลย วันนั้นจะต้องดีที่สุดใช่มั้ยคะ (ยิ้ม) แอลลี่จะไม่พยายามเฟคกับใครค่ะ จะเป็นตัวของตัวเองค่ะ (ยิ้ม) แอลลี่เปิดใจต่อพร้อมรอยยิ้มสดใส ดีใจมาก ชุดสวยมาก จะได้มีโอกาสที่จะแสดงศิลปวัฒธรรมไทย การประกวดครั้งนี้เป็นความฝันของแอลลี่ จะเอาเรื่องการไหว้ มีน้ำใจ การช่วยเหลือผู้อื่นให้ใช้ในการประกวดด้วย ตอนนี้พร้อมที่จะประกวดร้อยเปอร์เซ็นต์แล้ว รู้สึกดีที่ทุกคนคาดหวัง ไม่ได้กดดันอะไรค่ะ ก็จะทำให้เต็มที่และดีที่สุด เพื่อความถูกต้องในการนำเสนอชุด ชาโดว์ เพลย์ ออฟ สยาม แอลลี่ได้บินไปชม ท่าทางการแสดงหนังใหญ่ ที่พิพิธภัณฑ์หนังใหญ่ วัดขนอม ราชบุรี,ผู้ชนะเลิศออกแบบชุด ชาโดว์ เพลย์ ออฟ สยาม คุณเก่ง อมรวิภูร์ อินจาด สถาปนิกออกแบบบ้าน คอนโด และรับตกแต่งภายใน ที่พัทยา ประสบการณ์สูงยิ่ง เพราะคิดออกแบบชุด ส่งเข้าประกวดติดต่อมายาวนานถึง 7 ปี เราก็รู้ว่าออกแบบแค่ไหนยังไง คิดเยอะไปก็ไม่ได้ ปีนี้ส่งไป 7 แบบ คือมันมีโปรแกรมออกแบบที่ง่ายและสะดวกเราก็ทำได้ ตั้งใจว่า 4 แบบน่าจะได้ แต่ชุดที่ชนะคือชุดที่ไม่คิดว่าจะได้ คิดว่าเพราะเราปล่อยให้สมองโล่ง ได้ผ่อนคลายจริงๆ จึงทำให้คิดออกมาได้ดี ก่อนมาวันนี้ยอมรับว่าเครียด นอนไม่หลับเลย กลัวเสียงวิพากษ์วิจารณ์ที่จะตามมา ได้แรงบันดาลใจชุดนี้มาจากไหน เคยไปชมหนังใหญ่มาแล้ว จนเกิดความประทับใจใช่หรือไม่? ไม่ใช่ครับ ก็เสิร์ชหาข้อมูลจากกูเกิลนี่แหละ (ยิ้ม) พอค้นหาข้อมูลแล้ว จริงๆ หนังใหญ่เป็นของสูงของมีครู เราก็เลือกเอาเฉพาะดีเทลบางส่วนมาออกแบบ,คิดว่าชุดนี้แอลลี่จะคว้ารางวัลมาได้? ก็ต้องมั่นใจ คิดว่าได้สิ จะให้แอลลี่ใส่ไปเดินเล่นบนเวทีเหรอ (ยิ้ม) และต้องไปเอามงกุฎอ่ะ เก่งจะบินไปเชียร์แอลลี่ด้วย? ไม่ๆๆๆ (ยิ้ม) ถ้าทางกองประกวดออกตั๋วให้ ก็จะไปครับ (ยิ้ม),อีกหนึ่งคนสำคัญที่คอยดูแลใส่ใจแอลลี่ หมั่นฝึกทุกอย่างให้เป๊ะ ยกให้คุณแจ๊ส ประณม ถาวรเวช ผู้จัดการกองประกวด คุณแจ๊สกล่าวเปิดใจกับบันเทิงไทยรัฐออนไลน์ พี่ทำงานกับแอลลี่มาตั้งแต่เดือนสิงหาคม เราทำเทรนนิ่งให้เขาเต็มรูปแบบเลย ภายนอกก็เรื่องเดิน การโพสท่าถ่ายรูป เรื่องแอ็กติ้งโค้ช มีแดนซ์ และเรื่องที่เราใส่เต็มๆ ไปให้เขา คือการกระตุ้นจากข้างใน การละลายทุกอย่างให้เกิดอินเนอร์ที่เข้มแข็ง สร้างเป้าหมายและวิ่งชนเป้าหมาย ตัวเขามีความมั่นใจอยู่แล้ว ก็จะมีอาจารย์ทางด้านจิตวิทยา มากระตุ้นให้เขามีความมั่นใจเพิ่มมากขึ้น,ปีนี้คณะกรรมการมิสยูนิเวิร์ส เป็นอย่างไรบ้างคะ? คณะกรรมการมี 2 กรุ๊ป คือกรุ๊ปพรีลิมินารี่ (Preliminary) และกรุ๊ปวันตัดสินจริง เราไม่รู้ด้วยว่าใครจะเป็นกรรมการ จะมารู้ใกล้ๆ วันประกวดว่ากรรมการมีใครบ้าง กรรมการก็จะอยู่คนละโรงแรมกับนางงาม มีข้อสังเกตน่าคิดว่า นางงามจากโซนเอเชียส่วนใหญ่ จะไม่ค่อยได้ตำแหน่ง หรือไม่ค่อยจะทะลุเข้ารอบลึกๆ มากนัก เพราะเหตุผลทางสปอนเซอร์ หรือว่าเหตุผลของกองประกวด? ไม่รู้(ยิ้ม) อันนี้พี่ตอบไม่ได้ พี่ไม่สามารถวิเคราะห์อะไรได้ เพราะพี่ไม่ได้อยู่วงใน (ยิ้ม) ก็ไม่อยากจะตอบอะไรที่ไม่ถูกต้อง,รอลุ้นชมเชียร์แอลลี่กันได้ รอบตัดสินที่เมืองโดรัล ไมอามี สหรัฐฯ ในวันที่ 25 มกราคม 2558 ตรงตามเวลาในไทย คือวันที่ 26 มกราคม 2558 ทางช่อง 3 ตั้งแต่ 8.00 น. และดูซ้ำกันอีกครั้งเวลา 23.15 น.
ดูดีขึ้นพร้อมเกินร้อย แอลลี่ พิมบงกช จันทร์แก้ว มิสยูนิเวิร์สไทยแลนด์ Miss Universe Thailand 2014 เปิดตัวสวยเด่นในชุดครีเอทีฟไทย ชาโดว์ เพลย์ ออฟ สยาม Shadow play of Siam ได้แนวคิดมาจากมหรสพไทยโบราณ และชุดราตรีหวานซ่อนเซ็กซี่
มิสยูนิเวิร์สไทยแลนด์,Miss Universe Thailand 2014,แอลลี่ พิมบงกช,แอลลี่ พิมบงกช จันทร์แก้ว,แจ๊ส ประณม ถาวรเวช,เวทีนางงาม,นางงาม,กองประกวด,ชาโดว์ เพลย์ ออฟ สยาม,ชุดประจำชาติ